**ELŐTERJESZTÉS**

**Körmend Város Önkormányzata Képviselő-testülete 2023. március 30- i ülésére**

**Tárgy**: ingatlanrész telekalakítással történő értékesítésének megtárgyalása

Tisztelt Képviselő-testület!

A Timár és Társa Kereskedelmi és Szolgáltató Korlátolt Felelősségű Társaság és a Takép-2000 Korlátolt Felelősségű Társaság részére korábban már értékesített területet a Képviselő-testület, legutóbb 2023. februárjában tárgyalt erről a Testület.

A 2023. februárjában tárgyalt előterjesztéshez csatoltunk egy változási vázrajzot is. Az előterjesztést akkor azért tárgyalta meg a Képviselő-testület, mert az árokként jelzett terület megszüntetésre került, és célszerű volt azt az alatta levő ingatlanokhoz hozzáosztani, mert hozzáosztás nélkül hasznosíthatatlan maradt volna a megszűnő árok területe.

A 2023. februárjában tárgyalt előterjesztéshez csatolt vázrajz alapján létrejött volna egy 1897/5 hrsz-ú ingatlan is 1179 m2 területtel. Erre a Timár és Társa Kereskedelmi és Szolgáltató Korlátolt Felelősségű Társaság és a Takép-2000 Korlátolt Felelősségű Társaság nem tartott igényt, ezen a területrészen ők ugyanis nem valósítanak meg beruházást.

Az állami főépítész azonban nem járult hozzá ahhoz, hogy az 1897/5 hrsz-ú ingatlan így létrejöjjön, így ezt az 1179 m2-t is hozzá kell osztani a Timár és Társa Kereskedelmi és Szolgáltató Korlátolt Felelősségű Társaság és a Takép-2000 Korlátolt Felelősségű Társaság leendő telkéhez, mert önálló ingatlanként nem jöhet létre, a mellette lévő területrészt pedig már értékesítette az Önkormányzata a Timár és Társa Kereskedelmi és Szolgáltató Korlátolt Felelősségű Társaság és a Takép-2000 Korlátolt Felelősségű Társaság részére, így ez az 1179 m2 is csak nekik értékesíthető.

A jelen előterjesztéshez csatolt vázrajz mutatja, hogy hogyan jönne így létre az 1897/4 hrsz-ú telek.

A Testület 2023. februárjában 6000 Ft/m2 + ÁFA áron döntött az árok értékesítéséről. Az új vázrajz alapján azonban a korábbi döntést vissza kell vonni, és egy lépcsőben kell megállapítani a 248 m2 árok és az 1179 m2 „visszamaradó” ingatlanrész értékét. Mivel utóbbira nincs szüksége a Vevőnek, de a telekalakítás másképp nem véghez vihető, így javasoljuk, hogy 6000 Ft/m2 + ÁFA összeg helyett kisebb áron, 3000 Ft/m2 + ÁFA áron történjék az értékesítés, mert a 248 m2-hez képest jóval nagyobb (1179 m2) területet kénytelen tulajdonképpen a vevő megvásárolni. A vételár így 4.281.000 FT + ÁFA összeg lenne.

Kérem a Testület, hogy hozza meg döntését.

**HATÁROZATI JAVASLAT I.**

Körmend Város Önkormányzata Képviselő-testülete 10/2023. (II.9.) határozatát visszavonja arra való tekintettel, hogy a Mérőlánc Bt. által 574/2022. munkaszám alatt készített változási vázrajz alapján nem lehetséges a telekalakítást megvalósítani.

**HATÁROZATI JAVASLAT II.**

Körmend Város Önkormányzata Képviselő-testülete úgy dönt, hogy a csatolt, 65/2023. munkaszám alatt készített változási vázrajz alapján további 1427 m2-nek megfelelő területrészt értékesít a Timár és Társa Kereskedelmi és Szolgáltató Korlátolt Felelősségű Társaság (9799 Szentpéterfa, Kossuth Lajos utca 2. ) és a Takép-2000 Korlátolt Felelősségű Társaság (9799 Szentpéterfa, Kossuth L. u. 94.) részére 3000 Ft/m2 + ÁFA vételáron akként, hogy a Vevők egyenlő arányban szereznek tulajdont a szóban lévő 1427 m2-nek megfelelő tulajdoni hányad tekintetében. Ezzel az értékesítéssel a csatolt vázrajz szerinti 1897/4 hrsz-ú ingatlan a Timár és Társa Kereskedelmi és Szolgáltató Korlátolt Felelősségű Társaság (9799 Szentpéterfa, Kossuth Lajos utca 2. ) és a Takép-2000 Korlátolt Felelősségű Társaság (9799 Szentpéterfa, Kossuth L. u. 94.) Vevők osztatlan közös tulajdonába kerül, egyúttal az 1920/19 hrsz-ú ingatlanon a Vevők és az Önkormányzat között fennálló osztatlan közös tulajdon megszűnik. A Vevők a vételárat a szerződéskötéstől számított 30 napon belül, egyösszegben kötelesek megfizetni, meg nem fizetés esetén az Önkormányzatot elállási jog illeti meg.

Körmend, 2023. 03.23.

**Bebes István**

**polgármester**